Undrumsdal

Undrumsdal er en bygd i Tønsberg kommune i Vestfold med 1027 innbyggere i 2018.Østre og Vestre Undrumsdal grunnkrets pr. 01.01.2018, SSB – Tabell 04317: Folkemengde, etter grunnkrets (G) 1999 – 2018 Stedet ligger ca. 8 kilometer øst for Revetal. Undrumsdal har ikke eget postkontor, men har postnummer 3176 Undrumsdal.

Historie
Navnet Undrumsdal kommer fra gården Undrum, som er nevnt i et  diplom fra 2. april 1319.O.Rygh: Norske Gaardnavne, b.6 s.209

Gården Søndre Sollerød i Undrumsdal er nevnt i 1318.Diplomatarium Norvegicum, bind 11, s.9  I 1686 ble den gjestgiveri og skysstasjon langs Kongeveien, som var forløperen til Sørlandske Hovedvei og dagens E18.DIS-Vestfold, Vestfoldgårder Kongeveien ble gjort kjørbar for vogner ca. 1665.Sem og Slagen bygdebok, b.2 del 2  Norges første dyrsku ble hold på Solerød i 1839.Re-minne, Årsskrift for Ramnes historielag og Våle historielag 2006, s.52 I 1895 ble det anlagt vei fra Skoppum til Solerød.Borreminne 2001: «Årets nyheter» i Gjengangeren  På 1600-tallet var Undrumsdal en del av Slagen skipreide. En av Lefsåkergårdene var Lensmannsgård i 1610.

Fra 1875 har det vært poståpneri i Undrumsdal. Mellom 1968 og 1987 hadde  postkontoret postnummer 3116 UNDRUMSDAL, og fra 1987 til det ble lagt ned 1. mai 1989, var adressen 3176 Undrumsdal.Poststedsdatabasen, Vaale poståpneri Deretter var adressen 3178 VÅLE fram til 1. oktober 2011 da postadressen igjen ble 3176 UNDRUMSDAL.Informasjonsskriv fra Posten.

Mellom 1838 og 2001 lå bygda i Våle kommune. Den tilhørte Re kommune fra 2002 til 2019. Siden 2020 har Undrumsdal tilhørt Tønsberg kommune. 

 Idrettsforeningen Hauk 
Idrettsforeningen Hauk ble startet i 1917 under navnet Undrumsdal Fotbalklub. Fra 1919 het den Fotbalklubben Falk Undrumsdal, før den i 1921 tok sitt nåværende navn samtidig som skiklubben Fremad ble innlemmet. Bortsett fra fire års pause under annen verdenskrig, har det hele tiden vært aktivitet i foreningen, med hovedvekt på langrenn og fotball.Undrumsdal fotballklubs forhandlingsprotokoll 1917-1926

Bebyggelse og bedrifter
I Undrumsdal ligger mange gårdsbruk og bl.a. boligfeltene Solbyfeltet, Gretteåsen og Rødsåsen. Blant bedriftene i bygda finnes utsalg av campingvogner, bruktbiler og ovner og peiser. 
Langs hovedveien finnes overnattingsstedet Undrumsdal Hyttegrend. Bensinstasjonen som sammen med den tidligere kaféen "By the way" lå inntil den gamle E18, ble nedlagt i slutten av 2007. Fram til 1970-tallet lå det også en bensinstasjon litt lenger nord, i Knutstadkrysset.

Solerød oppvekstsenter som består av barneskole og barnehage, ligger like ved Undrumsdal kirke. Samfunnshuset Dalheim ble innviet i 1962, og fungerer som gymsal for skolen og møtelokale og samlingssted for innbyggerne. Dalheim brukes også av IF Hauk, som har idrettsbane her.

Kommunikasjon
Vestfolds hovedvei, , går gjennom Undrumsdal, på østsiden av dalen. Avkjøring  har fått navnet Undrumsdalskrysset. Europaveien ble åpnet som firefelts motorvei 14. desember 2007. Før dette gikk gjennomfartstrafikken på Undrumsdalveien (daværende E18), som går midt i bygda, tett inntil skole, barnehage og boliger. Veien hadde i 2004 en årsdøgntrafikk på 16000-20000 kjøretøyer.Statens vegvesen: E18-utbygging Kopstad-Gulli 

 går vestover mot Fossan som Hengsrudveien og østover mot E18 som Knutstadveien.  går videre østover utenfor Skoppum til Horten. Fylkesvei 3178 går østover mot Åsgårdstrand som Solerødveien og vestover mot Revetal som Kåpeveien. Fra Undrumsdal er det ca. 15 minutters kjøring til hver av byene Holmestrand, Horten og Tønsberg.

Det er begrenset bussforbindelse i retning Tønsberg, og skolebuss til Revetal ungdomsskole.

Referanser

 Eksterne lenker 
 Uoffisielt nettsted for Undrumsdal
 Hauk IF
 Undrumsdal Kirke

Kategori:Delområder i Tønsberg